
RABIES ERADICATION MEASURES IN WILDLIFE IN THE REPUBLIC OF MOLDOVA 


Introduction. Rabies is one of the most dangerous zoonoses in the world with a lethality 
rate around 100% of infected animals. The main factor in rabies' control is the prophylactic 
immunization of domestic and wild carnivores. 

Material and methods. As a research material for this manuscript, a number of rabies 
cases in wildlife over the last 5 years was studied, as well as some data from the national 
program regarding the vaccination of wildlife animals in the Republic of Moldova. 

Results. The anual incidence of rabies in wildlife was determined to range between 12 to 
25% of the total number of rabies cases at national level. Due to vaccination by combining 
some methods (aerial and manual), the incidence of positive cases of rabies in wildlife has 
decreased by 48% in the last 5 years. 

Conclusions. The use of the mixed vaccination method of wildlife animals (manual and the 
distribution of baits by plane) contributed significantly to reducing the incidence of rabies 
in wildlife. 


Introducere. Rabia rămâne una dintre cele mai periculoase zoonozele la nivel global, cu o 
rată a letalităţii de 100%. Factorul principal în controlul rabiei îl constitue imunizarea 
profilactică a carnasierelor domestice și sălbatice. 

Material şi metode. Materialul utilizat pentru această lucrare a fost reprezentat de datele 
primare colectate pe parcursul a cinci ani privind cazurile de rabie din fauna sălbatică, dar 
și datele cu privire la vaccinarea animalelor, extrase din programul naţional din Republica 
Moldova. 

Rezultate. Incidenţa anuală a cazurilor de rabie din fauna sălbatică constitue 12-25% din 
totalul cazurilor de rabie raportate la nivel naţional. Datorită vaccinarii prin metoda com- 
binată (aeriană și manuală) în ultimii 5 ani incidenţa rabiei din fauna sălbatică s-a redus 
cu 48%, 

Concluzii. Utilizarea metodei mixte de vaccinare a animalelor sălbatice (manual și distri- 
buirea momelelor cu avionul) a contribuit semnificativ la reducerea incidenţei rabiei în 
fauna sălbatică. 

INTRODUCERE 


Până la momentul actual rabia rămâne una 
dintre zoonozele cu ce-a mai înaltă rată de letali- 
tate (în jur de 100%) atât la animale, cât și la 
oameni (1, 2). 


În pofida multiplelor tulpini vaccinale utilizate în 
scop profilactic la efectivele de animale și oame- 
ni, precum şi a programelor de prevenire și 
combatere a bolii nu s-a realizat menţinerea sub 
control imunologic stabil a rabiei. Menţionăm, că 
rezervorul bolii este reprezentat de fauna sălba- 
tică, unde vulpile reprezintă veriga principală în 
răspândirea rabiei la alte animale sălbatice pre- 
cum și la cele domestice, inclusiv și la oameni (3, 
4). 


Situaţia epidemiologică variabilă, instabilă, cu 
riscuri majore pentru sănătatea animalelor şi a 
oamenilor persistă stabil la nivel global. Progra- 
mele de prevenire a bolii recomandate de către 
Organizaţia Mondială pentru Sănătatea Anima- 
lelor sunt axate pe vaccinarea sistematică a car- 
nasierelor domestice şi sălbatice (5, 6, 7). 


Dacă efectivele de carnasiere domestice (câini, 
pisici) pot fi vaccinate având și o evidenţă coor- 
donată, atunci mai complicat este de a crea un 
fon imun stabil la carnasierele sălbatice. În Re- 
publica Moldova vaccinarea antirabică se efec- 
tuează anual. Modul de aplicare a vaccinurilor 
până în 2020 a fost numai prin metoda manuală, 
care prevede plasarea momelelor cu vaccinuri 
lângă vizuinile vulpilor sau pe cărările pe care 
vulpile se deplasează pentru adăpare la rezer- 
voarele de apă. Această metodă permite for- 
marea unei  imunizări colective parţiale, 
deoarece consumul momelelor vaccinale nu este 
uniform de către toate animalele sălbatice. 


O problemă majoră în menţinerea şi răspândirea 
focarelor de rabie o constitue și câinii maidanezi 
din regiunile urbane, unde capturarea acestora, 
sterilizarea și vaccinarea contra rabiei este 
parțială și neuniformă. 


Începând cu anul 2020 în Republica Moldova a 
fost lansat un program de vaccinare antirabică a 
animalelor sălbatice, care prevedea distribuirea 
momelelor vaccinale cu avionul. Iniţial, conform 
acestui program, administrarea vaccinurilor a 
fost preconizată pentru zona bufer de 50 km 
dintre România și Republica Moldova. Ulterior, s- 
a preconizat extinderea programului de vaccina- 
re în toate fâșiile forestiere din republică. 

Luând în calcul cele menționate, scopul studiului 
a fost de a efectua o analiză a situaţiei epidemio- 
logice și a incidenţei rabiei în fauna sălbatică (la 
vulpi) în dependenţă de metoda de aplicare a 
momelelor vaccinale (manual şi aerian). 


MATERIAL ȘI METODE 


În studiu au fost folosite datele cu referire la in- 
cidenţa cazurilor de rabie în fauna sălbatică (la 
vulpi) din Republica Moldova, în perioada 2015- 
2020, precum și unele date a programului 
național cu referire la vaccinarea animalelor 
sălbatice. Concomitent, au fost folosite datele 
statistice cu referire la cazurile de rabie din baza 
de date a Agenţiei Naţionale pentru Siguranţa 
Alimentelor. 


Diagnosticul de rabie a fost confirmat la CRDV 
(Centrul Republican de Diagnostic Veterinar) 
prin examinarea directă a imunofluorescenţei 
asupra amprentelor digitale ale hipocampului, 
cerebelului și medularei oblongate, colorate cu 
conjugat fluorescent specific (conjugat nu- 
cleocapsid anti-rabic adsorbit liofilizat) pentru 
testarea nucleocapsidelor genotip 3  lizavirus 
(virus Mokola), 5 Lyzavirus, (EBLV 1) și 6 (EBLV 
2), producător „BIO-RAD', Franţa. Testul la exa- 
minarea directă a imunofluorescenţei (IFD) a 
fost ulterior completat cu examenul histopatolo- 
gic care relevă prezența corpusculilor Babeș- 
Negri în secţiunile histologice examinate. 


REZULTATE 


Anual în Republica Moldova sunt înregistrarte 
numeroase cazuri de rabie la diferite specii de 
animale domestice şi sălbatice. În Tabelul 1 sunt 
prezentate datele în ansamblu a situaţiei epide- 
miologice față de rabie, cu numărul de cazuri 
(anual) la vulpi. 


Conform planului strategic al măsurilor antiepi- 
demice coordonat de către ANSA (Agenţia Naţio- 
nală pentru Siguranţa Alimentelor) vaccinarea 
antirabică este obligatorie pentru carnasierele 
domestice (câini și pisici), inclusiv vaccinarea se 
efectuează și în fauna sălbatică, în special la vul- 
pi. Vaccinările respective sunt îndeplinite de 
către medicii veterinari de liberă practică de 
două ori pe an, în perioada de primăvară și 
toamnă, când temperatura mediului este de 
+4+150C, cuprinzând imunologic un număr cât 
mai mare de animale sălbatice, precum și puietul 
nou născut. 

Tabelul 1. Incidența anuală a cazurilor de rabie la animale. 





Numărul de cazuri total Inclusiv la Incidenţa cazurilor de 
Nr. crt. Anul R : ă dia K 
înregistrate vulpi rabie la vulpi (% 
1 2015 167 29 17,4 
2 2016 79 12 15,2 
3 2017 59 13 22] 
4 2018 78 16 20,5 
5 2019 91 14 15,4 
6 2020 121 15 12,4 


În pofida măsurilor de vaccinare efectuată siste- 
matic, incidența cazurilor de rabie are o evoluţie 
variabilă la diverse specii de animale domestice, 
cu o frecvență mai înaltă la câini, bovine, pisici, 
ovine, dar și la unele specii de animale sălbatice 
precum: veveriţe, ratoni, vulpi etc. Totuși, o im- 
portanță majoră în răspândirea cazurilor de ra- 
bie le revine vulpilor. Populaţia acestora variază 
de la an la an, fiind influențate de mediul am- 
biant și de sursele de alimentaţie etc. Transmite- 
rea virusului de la vulpi la animalele domestice 
are loc în perioadele prodromale ale fazelor cli- 
nice de boală, când animalele contaminate pierd 
instinctul de autoconservare, intră în contact cu 
acestea și le provoacă mușcături. Din acest con- 
siderent, menţinerea fonului imun antirabic la un 
număr cât mai mare de animale sălbatice (vulpi) 
este factorul decesiv în diminuarea incidenţei 
cazurilor de rabie în fauna sălbatică, precum și 
transmiterea virusului rabic la animalele domes- 
tice. 


Datele din Tabelul 1 indică că incidenţa cazurilor 
de rabie în fauna sălbatică are variaţii diferite în 
fiecare an. Cea mai mare incidenţă a cazurilor de 
rabie la vulpi a fost înregistrată în anul 2017, 
având 22,1% din numărul total de probe 
pozitive, iar cea mai mică incidenţă a cazurilor de 
rabie (12,4%) a fost înregistrat în anul 2020. 
Această scădere a incidenţei cazurilor de rabie 
poate fi motivată prin faptul că în anul 2020 a 
fost lansat programul bilateral Republica Moldo- 
va-România, care a avut ca scop vaccinarea ani- 
malelor sălbatice contra rabiei prin metoda 
combinată, manual și cu avionul. Metoda 
tradițională manuală constă în distribuirea mo- 
melelor cu vaccin lângă vizuinele vulpilor, iar 
metoda aeriană prevede distribuirea brichetelor 
din avion pe o zona de 50 km la frontiera cu 
România (zona „TAMPON'”). Vaccinarea s-a efec- 
tuat în 2 etape - primăvara și toamna, când tem- 
peratura mediului este de +4 - +boC. 


Pentru distribuţia aeriană au fost analizate date- 
le electronice criptate și decriptate, rutele/ 
traseele de zbor efectuate, distanţele parcurse de 
avioane în intervalele de timp consemnate/ 
înregistrate pentru fiecare zbor în parte. În tim- 
pul campaniei au fost utilizate un număr de 10 
avioane, zborurile fiind efectuate de pe Aeropor- 
tul Internaţional Mărculești, r-nul Florești, iar 
densitatea momelilor distribuite prin metoda 
aeriană a fost de 25 momeli /km2. 


La etapa I, perioada 09-13.07.2020, au fost rece- 
pţionate un număr de 543200 momeli vaccinale 
(seriile 2627 și 2727) pentru distribuirea ae- 
riană şi 73 800 momeli vaccinale (seria 2727) 
pentru distribuirea manuală. 


La etapa II, perioada 13-21.11.2020, un număr 
de 574443 momeli vaccinale au fost utilizate 
pentru distribuţia aeriană, iar pentru distribuţia 
manuală au fost utilizate 73 800 momeli vacci- 
nale. 


În total au fost distribuite pe calea aeriană 
1117643 momeli, iar prin aplicarea manuală 
147600 de momeli cu vaccin. 


Datele studiului epidemiologic au demonstrat, că 
vaccinarea prin metoda combinată a redus sem- 
nificativ numărul de cazuri de rabie la vulpi de la 
29 cazuri în anul 2015 până la 14 cazuri în anul 
2020, astfel, incidenţa cazurilor pozitive s-a re- 
dus cu 48%. Sistemul de vaccinare a animalelor 
sălbatice poate fi racordată la practica inter- 
naţională, ce recomandă utilizarea combinată a 
distribuţiei vaccinurilor manual și pe cale ae- 
riană, care ar majora considerabil numărul ani- 
malelor imunizate și care ar reduce evident po- 
sibilitatea transmiterii virusului rabic de la ani- 
malele sălbatice la cele domestice, fapt care 
pozitiv s-ar reflecta și la siguranța sănătăţii 
oamenilor. 

DISCUȚII 

Rabia este o zoonoză de origine virală care pre- 
zintă interes atât pentru sănătatea animalelor, 
cât și pentru sănătatea omului. Luând în conside- 
rare acest fapt, la nivel mondial sunt lansate mul- 
tiple programe de prevenire și eradicare a 
acestei boli, în permanenţă se elaborează noi 
metode de diagnostic, dar şi diverse tipuri de 
vaccinuri pentru imunizarea activă a animalelor 
şi a oamenilor. În pofida realizărilor din domeni- 
ul medicinei veterinare, dar şi a medicinei 
umane, rabia a rămas o problemă majoră până la 
momentul actual. Anual sunt vaccinaţi milioane 
de oameni (în scop profilactic și la necesitate), 
însă sute de mii de oameni și de animale mor din 
cauza rabiei. Cunoaștem că vectorul principal de 


CONCLUZII 


transmitere a bolii sunt vulpile, de aceea tot mai 
avansate devin și metodele de imunizare - vacci- 
nurile sunt produse prin metode moleculare, iar 
modul de administrare este adaptat la posibi- 
lităţile naţionale, luând în calcul și practica in- 
ternaţională. Distribuirea vaccinurilor prin me- 
toda aeriană s-a dovedit a fi mult mai eficientă 
comparativ cu cea manuală, fapt ce a dus la redu- 
cerea semnificativă a numărului de cazuri 
pozitive de rabie în fauna sălbatică din republică. 
Acest indice denotă faptul că în perspectivă va fi 
necesar de elaborat o strategie de vaccinare prin 
distribuţie aeriană a vaccinurilor antirabice pen- 
tru fauna sălbatică din toate fâșiile forestiere la 
nivel național. 


1. Vectorul principal de menţinere și răspândire a focarelor de rabie în fauna sălbatică din Repu- 
blica Moldova, dar și la animalele domestice rămân în continuare vulpile, fapt care trebue de 
luat în considerare ca element de bază în eradicarea rabiei la nivel national. 


2. Utilizarea metodei mixte de vaccinare a animalelor sălbatice (manuală și distribuirea momele- 
lor pe cale aeriană) a contribuit la reducerea semnificativă a cazurilor de rabie în fauna sălba- 
tică, fapt ce argumentează necesitatea extinderii acestei metode pe tot teritoriul republicii. 

